**Opis predmetu zákazky**

### Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – OŠK OHZ SE MV SR

Adresa: Košická 47, 812 72 Bratislava

Krajina: Slovenská republika

Kontaktná osoba: Mgr. Janette Zajacová

Telefón: 09610/54093

E-mail: [janette.zajacova@minv.sk](mailto:janette.zajacova@minv.sk)

URL zverejneného prieskumu: <https://josephine.proebiz.com>

**Názov zákazky**: **Druh zákazky**: služba

**Spoločný slovník obstarávania (CPV)**: 50313000-2

**Zákazka nie je delená na časti**

**Miesto plnenia**: Ministerstvo vnútra SR, Bratislava.

**Termín plnenia zákazky**: na základe objednávky do **30. 11. 2023**

**Opis predmetu zákazky**: Modernizácia, oprava a servis prieskumného geologického prístroja georadar GPR Utility SmartCart

**Podrobný opis predmetu:** bližšia špecifikácia v prílohe č. 1

**Komunikácia pri zisťovaní predpokladanej hodnoty zákazky**:

Verejný obstarávateľ bude pri komunikácií s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

**Spôsob predkladania ponúk PHZ**:

Formou predloženia ponuky do predmetnej zákazky v elektronickej podobe v systéme JOSEPHINE umiestnenom na webovej adrese <https://josephine.proebiz.com> .

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR bez DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve na predpokladanú hodnotu zákazky .

**Cena v eurách musí byť konečná, stanovená vrátane všetkých nákladov súvisiacich so zabezpečením predmetu zákazky vrátane dopravy a iných nákladov spojených so zabezpečením služby na mieste plnenia.**

**Záujemca predloží s vyčíslením PHZ aj nasledovné vyplnené tlačivá:**

* v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe)
* a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (tlačivo o vyhlásení je v prílohe).

**Doplňujúce informácie**:

1. V prieskume predpokladanej hodnoty zákazky musia byť zahrnuté všetky náklady uchádzača spojené so zabezpečením služby, vrátane dopravy, práce servisného technika a iných možných nákladov.
2. Verejný obstarávateľ neposkytuje preddavky.
3. Na základe písomne vystavenej objednávky bude vystavená faktúra.
4. Prílohou faktúry musí byť dodací/montážny list potvrdený oprávneným zástupcom verejného obstarávateľa

V Bratislave, dňa 31. 08. 2023

.............................................................

Ing. Martina Hrnčiarová

riaditeľka odboru hospodárskeho zabezpečenia

sekcie ekonomiky

Ministerstva vnútra Slovenskej republiky

Príloha č. 1

**Špecifikácia predmetu zákazky**

**Názov predmetu zákazky**: Modernizácia, oprava a servis prieskumného geologického prístroja georadar GPR Utility SmartCart

**Opis závady:**

Počas prác s uvedeným zariadením sa vyskytujú permanentné technické problémy „zmrznutie zariadenia“, ktoré musia byť riešené reštartovaním zariadenia. Riadiaca jednotka DVL taktiež nezachytáva GPS súradnice pri skenovaní v lokalizačnom režime a neumožňuje návrat a ukladanie naskenovanej podpovrchovej situácie, čo v konečnom dôsledku zamedzuje presné mapovanie situácie v podpovrchovom priestore. GPS konzola nekomunikuje s riadiacou jednotkou DVL čo spôsobuje, že pri práci s prístrojom nie je možné integrovať naskenované údaje s aktuálnou polohou zariadenia. Táto skutočnosť zapríčiňuje, že naskenované údaje nemožno umiestniť do reálneho priestoru.

**Modernizácia:**

Modernizácia zahŕňa **synchronizáciu** riadiacej jednotky DVL s anténou vrátane internej a externej GPS komunikácie a možnosti priameho náhľadu na skenovanú trajektóriu, resp. 2D zobrazenie, vrátane opravy funkcionality navigačnej GPS konzoly Topcon, **hardvér** (digitálny Digitálny záznamník videa DVL 500 – 1 ks, Prenosný postroj Deluxe – 1 ks, DVL 500, Kufrík na prenášanie DVL 500 – 1 ks, Protišmyková doska pre Noggin 250 – 1 ks) a **softvér** (Zosynchronizovanie digitálneho záznamníka videa DVL 500 s radarom Noggin 250 a anténou GPS 1 ks, Aktualizácia softvéru Ekko\_Project GPR z verzie 4 na verziu 5 – 1 ks, Moduly k softvéru Ekko\_Project GPR a to: LineView Module - 1 ks, Interpretation Module - 1 ks, SliceView Module - 1 ks, SliceView 3D Visualization - 1 ks, Processing Module - 1 ks, Softvér Voxler od spoločnosti Goldensoftware – 1 ks).

|  |  |  |  |  |
| --- | --- | --- | --- | --- |
| **Predmet zákazky** | **Predpokladaný**  **počet** | **Cena za službu bez DPH** | **Sadzba DPH** | **Cena za službu s DPH** |
| Modernizácia, oprava a servis prieskumného geologického prístroja georadar GPR Utility SmartCart | 1 |  |  |  |